કાબુલઃ આઇપીએલની દસમી સિઝનમાં પહેલી વાર બે અફઘાન ખેલાડીઓની પસંદગી સોશિયલ મીડિયા પર ચર્ચાનો મુદ્દો બની ગઈ છે. લોકો ફેસબુક અને ટ્વિટર પર પોતાની ખુશી વ્યક્ત કરી રહ્યા છે અને વધી રહેલી ભારત-અફઘાનિસ્તાનની મિત્રતાની પ્રશંસા કરી રહ્યા છે. ગઈ કાલની હરાજીમાં સનરાઇઝર્સ હૈદરાબાદે અફઘાન ટીમના બે ખેલાડી રાશિદ ખાન અને મોહંમદ નબીને ખરીદ્યા. એમાંય ઓલરાઉન્ડર રાશિદ ખાનને ચાર કરોડમાં ખરીદવો એ સૌથી ચોંકાવનારી વાત રહી. આ સમાચાર મળતાં જ અફઘાનિસ્તાન ક્રિકેટ બોર્ડે સત્તાવાર ફેસબુક પેજ પર રાશિદની એક મોટી તસવીર પોસ્ટ કરી, જેના પર લખ્યું હતું, ”રાશિદ ખાન ચારસો લાખ રૂપિયામાં વેચાયો.”